ΚΥΡΙΑΚΗ ΤΣΙΑΜΑΝΤΑΝΗ

ΤΟ ΕΚΠΤΩΤΟ ΚΕΡΜΑ

2012

ΒΙΟΓΡΑΦΙΚΟ

Η υποφαινόμενη ,γεννήθηκε στην Κέρκυρα και περπατά στους δρόμους της Αθήνας τα τελευταία 29 χρόνια. Σπούδασε την επιστήμη της αποδεικτικής λογικής των αριθμών, σε σχέση με το παράδοξο που κρύβεται πίσω από το στατιστικά τυχαίο και επαναλαμβανόμενο γεγονός– τουτέστιν χρηματοοικονομικά.

Αυτό που δεν υποπτευόταν κανείς ,ήταν πως αργά την νύχτα, δεχόταν τακτές επισκέψεις από άγνωστα πρόσωπα που απαιτούσαν να ειπωθούν οι ιστορίες τους.

Τα άγνωστα πλάσματα δεν υποχωρούσαν αν δεν έπραττε ακολούθως…

Πιστεύει ότι τα πλάσματα την καθοδηγούν και έχουν την δική τους άποψη για την ροή και κατάθεση των γεγονότων στο χαρτί.

Έτσι, ξεκίνησε να διηγείται ιστορίες …χωρίς περαιτέρω οδηγίες χρήσεως!

Σύνοψη: Τι μπορεί να συμβεί σε κάποιον που είναι παγιδευμένος σε ένα ταξί, βουλιάζοντας στην κίνηση των Αθηναϊκών δρόμων…

Περίληψη: Μια γυναίκα περιμένει υπομονετικά να ξεκολλήσει από την κίνηση το ταξί στο οποίο έχει επιβιβαστεί. Εν τω μεταξύ ο οδηγός εκμεταλλεύεται το γεγονός και αποφασίζει να ξοδέψει αυτόν τον χρόνο πιο …εποικοδομητικά , μιλώντας στο κινητό με την ερωμένη του . Η γυναίκα θέλοντας και μη ακούει όλο τον γαργαλιστικό διάλογο , καθώς και τις συμβουλές - «απόσταγμα ζωής» του κυρίου Γαρούφαλου.

Δυστυχώς ,η παιχνιδιάρικη διάθεση του κατά τα άλλα συμπαθέστατου οδηγού, διακόπτεται από τον εκνευρισμό που του προκαλεί η επόμενη επιβάτης …

**Σκηνή 1: ΕΣΩΤΕΡΙΚΟ/ΤΑΞΙ/ΜΕΡΑ**

Μια γυναίκα γύρω στα 30, βρίσκεται στο πίσω κάθισμα ενός ταξί που έχει κολλήσει στην κίνηση και δεν προχωράει καθόλου .Η γυναίκα φαίνεται αγχωμένη και κοιτάζει νευρικά μια το ρολόι της και μια έξω από το παράθυρο για να δει πού βρίσκονται. Από το πίσω κάθισμα ρίχνει μια ματιά γύρω της (μέσα στο ταξί)και κοιτάζοντας μπροστά ,βλέπει στον καθρέφτη του οδηγού να υπάρχουν κρεμασμένες φωτογραφίες γυναικών σε προκλητικές – ερωτικές πόζες .Στο ταξίμετρο υπάρχει κολλημένη μια κονκάρδα που γράφει «ραδιοταξί – ο ΓΑΡΟΥΦΑΛΟΣ». Από το ραδιόφωνο ακούγεται ο Λευτέρης Πανταζής με το τραγούδι «Ταραχή»

«….και νιώθω Ταραχή στην καρδιά μου να φέρνει , Ταραχή να με παρασέρνει!.... »

Ο ταξιτζής την παρατηρεί μέσα από τον καθρέφτη που κοιτάζει τις φωτογραφίες και της πιάνει κουβέντα…

ΓΑΡΟΥΦΑΛΟΣ

Μανίτσα ,αυτές οι γυναίκες είναι το ξυπνητήρι μου! τα χαράματα ανοίγει ο μάτης μου βρε παιδί μου. Καφέ δεν μπορώ να πιω, μου τον έχει απαγορέψει μια γιατρέσα λόγω δωδεκαδάχτυλο στο έντερο!

ΓΥΝΑΙΚΑ 1

(του απαντά κάπως σφιγμένα)

Περαστικά σας εύχομαι…

ΓΑΡΟΥΦΑΛΟΣ

Τι να κάνουμε ;τα άγχη σκοτώνουν. Για να μην λείψει τίποτα στην κυρά Γιαννούλα ξεροσταλιάζομαι σ’ αυτό το ρημάδι το τιμόνι. Βασίλισσα την έχω!! Διότι μανίτσα ,ο Γαρούφαλος ο Μπούρας τον τιμάει τον λόγο που έδωσε στο στεφάνι του!

ΓΥΝΑΙΚΑ1

Μπράβο σας , η αλήθεια να λέγεται… σπάνιο πράγμα τη σήμερον ημέρα

(χαμογελάει με ένα μούδιασμα…)

**Σκηνή 2:ΕΣΩΤΕΡΙΚΟ/ΤΑΞΙ/ΜΕΡΑ(λίγα λεπτά μετά…)**

Χτυπάει το κινητό του Γαρούφαλου με ringtone «πειράζει που είμαι και μεγάλη φίρμα πειράζει;» Εμφανιζόμενο όνομα κλήσης στην οθόνη Μπέτυ η αλανιάρα !!!

ΓΑΡΟΥΦΑΛΟΣ

Ωπ !Μπαρδόν και με το συμπάθειο … μου επιτρέπεις κοπελιά ;

ΓΥΝΑΙΚΑ1

Κάντε δουλειά σας !!

ΓΑΡΟΥΦΑΛΟΣ

(σηκώνει το κινητό )

Έλαααααααααα μου!!! Όχι , μη με κλείνεις, μ’αρέσει αυτό το interactive…

ναι!!! Ποιος καλέ μας ακούει;;; σιγά!!!

ΓΥΝΑΙΚΑ 1

(τον κοιτάζει σαν να τα έχει χαμένα , δεν πιστεύει αυτό που της συμβαίνει!)

ΓΑΡΟΥΦΑΛΟΣ

Για πες μου τι φοράς ;;; έλαααααα πες στον τιγράκο σου τι φοράς!!!!

(Πέφτει η γραμμή και ο ταξιτζής κλείνει το κιν.)

ΓΑΡΟΥΦΑΛΟΣ

Δεν είχε σήμα ρε γαμώτο …

ΓΥΝΑΙΚΑ1

Αχ κρίμα , χάσατε το τηλεφώνημα…

(με χαμόγελο αλλά ειρωνική χροιά φωνής)

ΓΑΡΟΥΦΑΛΟΣ

Μη σε σκιάζει αυτό , άθελά της με έκλεισε !Θα ξαναπάρει! Διότι μανιτσάκι, ο Γαρούφαλος είναι το δώρο του Θεού στις γυναίκες . ΄

ΓΥΝΑΙΚΑ1

Τι μου λέτε …

ΓΑΡΟΥΦΑΛΟΣ

Όχι να το παινευτώ ,αλλά κρίμας δεν είναι να με στερείται ο υπόλοιπος γυναικείος πληθυσμός;

ΓΥΝΑΙΚΑ 1

Μονάχα κρίμα; Ούτε ο Θεός δεν το θέλει τέτοιο άδικο!!

ΓΑΡΟΥΦΑΛΟΣ

Μ’ αρέσει που συλλαμβάνεις τι θέλω να πω!!! Το λοιπόν ,εγώ το χω πιάσει από νωρίς το νόημα… Σημείωνε να μαθαίνεις !αυτό είναι μια δωρεά από μένα ,είναι το απόσταγμα της ζωής μου εδώ καταχαμάς από την καρδιά μου!

ΓΥΝΑΙΚΑ1

Κρέμομαι από τα χείλη σας …

ΓΑΡΟΥΦΑΛΟΣ

Που λες κοπελιά, η γυναίκα είναι σαν το λέλουδο και δεν πρέπει να την παραμελείς!

(Ξαναχτυπάει το κινητό του )

ΓΑΡΟΥΦΑΛΟΣ

Έλαααααα !που είχαμε μείνει;;;!

**Σκηνή 3:ΕΞΩΤΕΡΙΚΟ/ΔΡΟΜΟΣ/ΜΕΡΑ(περίπου μισή ώρα μετά)**

Το ταξί είναι ακόμα σταματημένο λόγω κίνησης , όταν μια κυρία περίπου 50 ετών , με μακριά ξανθά μαλλιά ,χτυπάει το τζάμι , φωνάζοντας το όνομα της περιοχής του προορισμού της.

ΓΑΡΟΥΦΑΛΟΣ

Μανίτσα με λαμβάνεις ;μισό λεπτό να φορτώσω πελάτη!

ΓΥΝΑΙΚΑ 2

Άγκιο Παντελεήμωνα πάει ;;;

Ο οδηγός μουρμουράει από μέσα του κι έπειτα της κάνει νεύμα …

ΓΑΡΟΥΦΑΛΟΣ

Κουτσοί – στραβοί… , έλα έμπα μέσα να ‘ούμε

(Η γυναίκα μπαίνει στο ταξί και κάθεται στη θέση του συνοδηγού.

Ο οδηγός, ατάραχος ,συνεχίζει να μιλάει στο κινητό)

ΓΑΡΟΥΦΑΛΟΣ

(γελάκια)

έλα, αφού σ’ αρέσω και όταν γίνομαι γλυκούλης…!!!

Τι ;;;;!!!

Δεν σ’αρέσω ;;! όχι , σαρέσω!!!

Σ’ΑΡΕΣΩ , ΣΆΡΕΣΩ, Σ’ΑΡΕΣΩ!!!!

Ή μήπως θες να αγριέψω και λιγάκι ;;;

εεε;;; να είμαι ο τιγράκος σου ;;;!!!

(Η γυναίκα με τα ξανθά μαλλιά και την σπαστή προφορά του κάνει σήμα

να σταματήσει για να κατέβει γιατί έφτασαν.)…

ΓΑΡΟΥΦΑΛΟΣ

Ώπα ,μαναράκι ,περίμενε ,σ’ αφήνω λίγο

στην αναμονή για να κατέβει η μαντάμ…

(Ο οδηγός φρενάρει και σταματάει απότομα. Αφήνει το κινητό στην άκρη).

ΓΑΡΟΥΦΑΛΟΣ

εδώ είσαι , κατέβα!

ΓΥΝΑΙΚΑ 2

(Η γυναίκα 2πάει να πάρει τα ρέστα της μέσα από τη χούφτα του ταξιτζή – για κακή της τύχη , η χούφτα είναι γεμάτη κέρματα και κάποια της πέφτουν κάτω ανάμεσα στα καθίσματα…

Ο οδηγός βγαίνει εκτός εαυτού και αρχίζει να φωνάζει)

ΓΑΡΟΥΦΑΛΟΣ

Καλά μαντάμ ;;; είσαι ηλίθια ;;; κοίτα εδώ να ‘ούμε , κοίτα κατάσταση!!! Τι να σου πώ κυρά μου ;;; πού το χεις το μυαλό σου ;;; δεν το πιστεύω Θεέ μου , δεν το πιστεύω αυτό που μου συμβαίνει!!! Άντε! Κουνήσου!!! Ακόμα να τα μαζέψεις!!! Γαμώ την κοινωνία μου, γαμώ το κέρατό μου!!! Έλα άιντε , λέμε!!! Κλείσε την πόρτα και στον νεροχύτη σου!!!

(Η γυναίκα με τα ξανθά μαλλιά βγαίνει έντρομη από το ταξί , αφήνοντας πίσω τα κέρματα που της έπεσαν χωρίς να τα ψάξει)

**ΣΚΗΝΗ 4:ΕΣΩΤΕΡΙΚΟ/ΤΑΞΙ/ΜΕΡΑ(λίγα δευτερόλεπτα μετά)**

Ο οδηγός αποκτά στιγμιαία μια γλυκιά όψη και απευθύνεται στην γυναίκα στο πίσω κάθισμα:

ΓΑΡΟΥΦΑΛΟΣ

Μα είδες κάτι ανθρώποι που κυκλοφοράνε , να ούμε ;;; ε , ρε κάτι άνθρωποι…!!!!

ΓΥΝΑΙΚΑ 1

(Η γυναίκα στο πίσω κάθισμα δεν απαντά, αποσβολωμένη μένει στη θέση της . Η ματιά της πέφτει στους τίτλους μιας εφημερίδας που μιλούν για απεργία στα μέσα μεταφοράς εκείνη τη μέρα.)

ΓΑΡΟΥΦΑΛΟΣ

(Ο οδηγός ξαναπαίρνει τηλ την κοπέλα του και συνεχίζει…)

Έλα μαναράκι!Σου έλειψε το γλυκαδάκι σου;;;!!!

Τέλος